मोटी दाढ़ी को शेप देना और उसे मेन्टेन करना ज्यादा-से-ज्यादा दाढ़ी बढ़ाना दाढ़ी बढ़ाने से संबंधित मूलभूत बातें
अगर आप अपनी दाढ़ी को कम-से-कम 4 हफ्तों से नहीं बढ़ा रहे हैं तो आपको अपनी नयी उगी हुई दाढ़ी पर कैंची या बियर्ड ट्रिमर का प्रयोग करने से पहले सौ बार सोचना चाहिए | अलग-अलग तरह के बालों के बढ़ने की गति में भी भिन्नता होती है, इसलिए आपके चेहरे के कुछ हिस्सों के बाल बढ़ने में सामान्य से ज्यादा समय लग सकता है | धैर्य रखें और दाढ़ी को शेप और ट्रिम करने से पहले जितना ज्यादा संभव हो अपने दाढ़ी के बालों को बढ़ने दें | आपके जितने ज्यादा बाल होंगे, उन्हें शेप और ट्रिम करना उतना ही आसान होगा | एकबार जब आप पूरी तरह से अपने दाढ़ी के बालों पर प्रकृति को काम करने दें और 4 से 6 हफ़्तों के लिए बालों को बढ़ने दें, उसके बाद आप सोच सकते हैं कि आप अपनी दाढ़ी के लिए कौन सा स्टाइल अपनाना चाहते हैं | आप चाहें तो आप अपनी दाढ़ी को बिना किसी स्टाइल के जंगली, खुरदरा, और निश्चित रूप से मर्दाना रूप में ही रहने दे सकते हैं | या आप ऐसा भी कर सकते हैं कि अपनी दाढ़ी को थोड़ा सभ्य रूप दे दें, जैसे बकरे सी दाढ़ी (goatee) मूँछ के साथ रख लें, या ठुड्डी पर लकीर जैसी दाढ़ी (chin strip) रख लें, या नीचे के होंठ के नीचे थोड़ी सी दाढ़ी (soul patch) रख लें | इसके अलावा आप मर्दाना लुक देनेवाले मटनचॉप, या चिन कर्टेन स्टाइल में भी दाढ़ी रख सकते हैं | दाढ़ी का स्टाइल क्या होना चाहिए, यह आपको पसंद करना है | एकबार जब आप स्टाइल का चयन कर लें, उसके बाद दाढ़ी को काटने-छांटने का मुश्किल काम आप कर सकते हैं | अगर आप ये पहली बार कर रहे हैं तो बेहतर है कि आप प्रोफेशनल तरीके से इस काम को करवाने के लिए किसी नाई के पास जाएँ | वैसे आजकल दाढ़ी काटने के काम में होशियार नाई भी बड़ी मुश्किल से ही मिलते हैं | अगर आप अपनी दाढ़ी खुद काट रहे हों तो बाकी दाढ़ी को शेप देने से पहले एक अच्छे ट्रिमर का प्रयोग करके अपनी नैकलाइन डिफाइन करें | अपनी चीक लाइन को प्राकृतिक रखना अजीब तरह से शेप की हुई दाढ़ी से हमेशा बेहतर ही होता है | अपनी दाढ़ी को टिप-टॉप अवस्था में रखने के लिए आपको इसकी नियमित रूप से देखभाल करनी पड़ेगी | किसी सौम्य शैम्पू से प्रतिदिन अपने दाढ़ी के बालों को साफ़ करें ताकि वो साफ़ रहें, और अगर उनमे भोजन के टुकड़े फंसे हों तो वो भी हट जाएँ | समय-समय पर थोड़े कंडीशनर का भी प्रयोग करें ताकि आपके बाल मजबूत हों, और मोटे और पूरी तरह विकसित लगें | अगर आप अपनी दाढ़ी पर तेज असर वाले तत्वों या रसायनों का प्रयोग करते हैं, जैसे स्कीइंग करते समय या क्लोरीन से भरे हुए पूल में स्विमिंग करते समय, तो आपको जोजोबा आयल, ग्रेप सीड आयल, या किसी और तेल की एक हल्की परत अपनी दाढ़ी पर लगाना जरूरी है | प्रोटेक्टिव आयल का प्रयोग करने से आपकी दाढ़ी से प्राकृतिक तेलों का क्षय नहीं होगा और नमी भी बनी रहेगी | अगर आपकी दाढ़ी वैसा रूप ना ले सके जैसा आप चाहते हैं और इस कारण से आप अपनी दाढ़ी ही साफ़ कर देने की सोच रहे हैं तो आपके लिए ये सलाह है कि आप उम्मीद ना छोड़ें | आप कुछ सालों में दोबारा कोशिश कर सकते हैं क्योंकि चेहरे के बाल कुछ समय बीतने के बाद तेजी से बढ़ सकते हैं | यही कारण है कि आप अक्सर ये देखते होंगे कि उम्रदराज लोगों की पूरी-पूरी दाढ़ी होती है | अगर आप अच्छा भोजन करते हैं और अपनी सेहत का ख्याल रखते हैं तो आपकी दाढ़ी की वृद्धि भी अच्छी तरह होती है | बाल मुख्य रूप से प्रोटीन से बने होते हैं, इसलिए अगर आप ऐसा भोजन खाएं जिसमे प्रोटीन प्रचूर मात्रा में हो जैसे ऑयली फिश, चिकन इत्यादि, तो आपकी दाढ़ी को लाभ होगा | इसलिए आपको ज्यादा मात्रा में संतृप्त वसा (saturated fats) को ग्रहण करना चाहिए जो आपको नट्स, मछली, और अण्डों से मिल सकती है | इससे टेस्टोस्टेरोन का स्तर बढ़ता है जो मोटी, स्वस्थ दाढ़ी के लिए जरूरी है |  हरी-भरी पत्तेदार सब्जियां जैसे पालक, मेथी इत्यादि, भी अगर आपकी डाइट में सम्मिलित हो जाएँ तो अच्छा है क्योंकि वो आपके शरीर में एस्ट्रोजन (female hormone) का चयापचय होने की प्रक्रिया में सहायक हैं, और आपके सिस्टम में टेस्टोस्टेरोन के स्तर को भी बढ़ाती हैं |  आपको ज्यादा चीनी वाले जंक फ़ूड खाना भी बंद कर देना चाहिए क्योंकि उनमे पोषक तत्व बहुत कम होते हैं, इसलिए उन्हें खाने से आपके बाल कमजोर और भंगुर हो जाते हैं | ये बालों के स्वास्थ्य के लिए और दाढ़ी बढ़ाने के लिए बहुत अच्छे होते हैं | बालों की वृद्धि के लिए शायद सबसे अच्छा सप्लीमेंट बायोटिन है | यह एक डाइटरी सप्लीमेंट है जो हेल्थ फ़ूड स्टोरों और दवाखानों में आसानी से मिल जाता है | अच्छे परिणामों के लिए त्वचा विशेषज्ञ हर दिन बायोटिन की 2.5 mg मात्रा ग्रहण करने की सलाह देते हैं |  दूसरे सप्लीमेंट जो दाढ़ी बढ़ाने के लिए सहायक हैं, वो हैं विटामिन B1, B6, B12, और इनके साथ-साथ बीटा-कैरोटीन, फ्लेक्स सीड आयल, और नेटल आयल | इनके अलावा वीटाबियर्ड (VitaBeard) नाम का भी एक मल्टीविटामिन है जिसे खास तौर से चेहरे पर मजबूत बालों और दाढ़ी के बालों को तेजी से बढ़ाने के लिए बनाया गया है | इससे त्वचा से प्राकृतिक तेल भी अच्छी तरह निकलने लगता है, इसलिए खुजली भी कम आती है | बियर्डविटामिन.कॉम (beardvitamin.com.) साईट पर आप वीटाबियर्ड को आसानी से आर्डर कर सकते हैं | आप नियमित रूप से हल्का-फुल्का या हो सके तो ज्यादा व्यायाम करें | व्यायाम करने से टेस्टोस्टेरोन अधिक मात्रा में उत्पन्न होता है और रक्तप्रवाह भी बढ़ता है | अच्छा संचार महत्वपूर्ण है क्योंकि इससे रक्त की धारा द्वारा जरूरी विटामिन और पोषक तत्व त्वचा और बालों तक पहुँचते हैं | अच्छे परिणामों के लिए कार्डियोवैस्कुलर और मसल बिल्डिंग व्यायामों को अपने वर्कआउट रूटीन में सम्मिलित करें | सोना जरूरी है क्योंकि इससे कोशिकाएं रिपेयर हो जाती हैं और पुनर्जीवित भी हो जाती हैं जो बालों की अच्छी वृद्धि के लिए जरूरी है | आपका पूरा स्वास्थ्य और हित इस बात पर निर्भर करता है कि आप अच्छी तरह नींद लें | इसलिए आपको हर रात 7-8 घंटे अच्छी तरह सोना चाहिए | आपको जितना हो सके तनाव के स्तर को भी कम करना चाहिए क्योंकि तनाव का स्तर ऊँचा होने से बालों की बहुत ज्यादा क्षति हो सकती है | आपकी दाढ़ी किसी पौधे की तरह नहीं है – ज्यादा पानी पीने से आपके बाल तेजी से नहीं बढ़ेंगे | फिर भी, शरीर के सुचारू रूप से काम करने के लिए ये जरूरी है कि आप अपने शरीर में जल की आवश्यक मात्रा की आपूर्ति करें जिससे आपके पूरे स्वास्थ्य पर अच्छा असर पड़ेगा | पानी शरीर से विषैले तत्वों को बाहर निकाल देता है और त्वचा को अंदर से नम करता है | ये दोनों ही बातें आपकी दाढ़ी के बढ़ने की प्रक्रिया पर कोई बुरा प्रभाव नहीं डालती, बल्कि इस प्रक्रिया को तेज ही करती हैं | दाढ़ी बढ़ाना एक कमिटमेंट है, इसलिए इसमें समय और निष्ठा की जरूरत पड़ती है | कई ऐसे दिन भी आयेंगे जब आपका मन होगा कि आप फिर से एक रेजर उठायें और अपनी दाढ़ी साफ़ कर लें | जब भी ऐसा समय आये तब आप अपने दाढ़ी वाले रोल मॉडल को याद करें | किसी ऐसे व्यक्ति के बारे में सोचे जो अपनी शानदार मोटी दाढ़ी के लिए प्रसिद्ध हो और जिसके बारे में सोचकर आपको वो प्रेरणा मिलती हो जिसकी आपको सबसे ज्यादा जरूरत है | इस व्यक्ति की किसी तस्वीर का इंतजाम करें और इसे अपने बाथरूम में लटका लें | उस व्यक्ति से आपको अपना लक्ष्य प्राप्त करने के लिए वो शक्ति मिलती रहेगी जिसकी आवश्यकता आपको उस मर्दाना दाढ़ी को पाने के लिए है जिसकी आपने हमेशा चाहत की है | कुछ बहुत शानदार दाढ़ी रखने वाले लोगों के उदाहरण हैं: संगीतकार जॉन लेनन (John Lennon) और जिम मोरिसन (Jim Morrison), दार्शनिक कार्ल मार्क्स (Karl Marx) और साइमंड फ्रायड (Sigmund Freud), पूर्व अमेरिकन राष्ट्रपति अब्राहम लिंकन (Abraham Lincoln) और पौराणिक देवता ब्रह्मा, इत्यादि | शायद आपको ये जानकारी मिली हो कि दाढ़ी को शेव करने से वो ज्यादा बढ़ जाती है और दोगुनी मोटी हो जाती है, लेकिन इस सिद्धांत में कुछ भी सच्चाई नहीं है | दाढ़ी शेव करने पर आपकी दाढ़ी शुरू-शुरू में थोड़ी तेजी से बढ़ेगी, लेकिन जल्द ही दाढ़ी बढ़ने की दर धीमी हो जायेगी और जितनी पहले थी उससे भी कम हो जायेगी, इसलिए दाढ़ी की वृद्धि का जो लाभ हुआ है वो ना के बराबर हो जायेगा |  इसके अलावा यह भी होता है कि जब आपकी दाढ़ी दोबारा से बढ़ने लगती है तो यह ज्यादा मोटी प्रतीत होती है, लेकिन ये सिर्फ इस कारण से होता है क्योंकि सिरों की अपेक्षा जड़ों के पास बाल ज्यादा गहरे और खुरदरे होते हैं | जब बालों की लम्बाई काफी बढ़ जायेगी तो आपको कोई भी फर्क महसूस नहीं होगा |  परिणामस्वरुप, आपके लिए सबसे अच्छा उपाय ये होगा कि आप अपने चेहरे के बालों को बढ़ने दें | अपने रेजर को ड्रावर में बंद करके रख दें और प्रकृति को अपना काम करने दें | आपके चेहरे के बालों को बढ़कर लम्बी दाढ़ी का रूप लेने में 4 से 6 हफ़्तों का समय लग जाएगा | शुरुआत में आपके लिए ये मुश्किल होगा क्योंकि आपके चेहरे के बाल आधे-अधूरे, असमान होंगे, और आपको अपने दोस्तों और परिवार वालों की चिढाने वाली हँसी, और कड़वी बातों का सामना करना पड़ेगा क्योंकि वो आपकी सम्मानजनक दाढ़ी वाली छवि बनाने की इच्छा को समझ नहीं सकेंगे | इसलिए, आपके लिए ये ज्यादा अच्छा रहेगा कि आप अपनी दाढ़ी तब बढ़ाएं जब आप छुट्टी पर हों या काम से ब्रेक लेकर बैठे हों | ऐसा करने से आप आलोचकों की तीखी नजरों से अपनेआप को बचाकर अपनी दाढ़ी बढ़ाने के काम को अच्छी शुरुआत दे सकते हैं | बहुत उत्साह से जो लोग दाढ़ी बढ़ाते हैं, उन लोगों के सामने सबसे बड़ी चुनौती ये आती है कि वो खुजली का क्या उपाय करें | खुजली से प्रभावित त्वचा आपके लिए सबसे बड़ी मुसीबत हो सकती है, लेकिन आप बिना घबराये इसका सामना करें! अपनी त्वचा को साफ़ रखने के लिए किसी सौम्य क्लीनजर से रोज अपनी त्वचा को धोकर साफ़ करें | किसी मखमली मॉइस्चराइजर से सूखी, परतदार त्वचा को नम करें और जलन से लाल हुई त्वचा के रंग को सामान्य करें |  अगर आपसे खुजली बर्दाश्त नहीं हो पा रही हो तो किसी 1% हाइड्रोकॉर्टिसन क्रीम का प्रयोग करें | यह क्रीम काफी हद तक खुजली की समस्या का समाधान कर देगी | इस बात को दिमाग में रखें कि ये खुजली अस्थायी है | जैसे ही आपकी दाढ़ी एक निश्चित लम्बाई तक पहुँच जायेगी, खुजली की समस्या अपनेआप ठीक हो जायेगी | इसलिए मजबूत बने! अगर आप अपनी दाढ़ी को हफ्ते में कई बार किसी एंटी-डैंड्रफ शैम्पू से साफ़ करें तो खुजली तो कम होगी ही, इसके साथ-साथ सूखी, परतदार त्वचा जिसके कारण आपकी दाढ़ी बुरी दिखती है, उससे भी आपको छुटकारा मिल सकेगा | अगर आपको पसंद हो तो आप अपनी दाढ़ी को नर्म और स्वस्थ रखने के लिए थोड़ी मात्रा में कंडीशनर का भी प्रयोग कर सकते हैं | दुर्भाग्यवश, ऐसा कोई मैजिकल सीरम उपलब्ध नहीं है जिसका प्रयोग करके आप एक शानदार, मोटी, लम्बी दाढ़ी पा सकें | आप किस तरह की दाढ़ी बढ़ा पाते हैं, यह काफी हद तक आनुवांशिकी पर निर्भर करता है | अच्छी दाढ़ी के लिए अपने पिता को धन्यवाद कहें! इसके अलावा आपका शरीर जो टेस्टोस्टेरोन उत्पन्न करता है, यह उसके प्राकृतिक स्तरों पर भी निर्भर करता है | इसका परिणाम ये है कि आपके चेहरे के बाल जिस भी प्रकार के हों, आपसे जो बन पड़े वो करके उन्हें ज्यादा-से-ज्यादा स्वस्थ बनाना पड़ेगा और उनकी वृद्धि करनी पड़ेगी |
बहुत जल्दी-जल्दी अपनी दाढ़ी को शेप देने की आदत पर अंकुश रखें: अपनी दाढ़ी के लिए किसी स्टाइल का चयन करें: अपनी दाढ़ी को काटे-छांटे: अपनी दाढ़ी के बालों पर नियमित रूप से शैम्पू और कंडीशनर का प्रयोग करें: किसी प्रोटेक्टिव आयल का प्रयोग करें: अगर हर तरीका बेकार हो जाए तो कुछ सालों के लिए प्रतीक्षा करें: अच्छी तरह खाएं: कोई विटामिन सप्लीमेंट लें: व्यायाम: अच्छी तरह आराम करें: शरीर में जल की कमी ना होने दें: किसी ऐसे व्यक्ति को अपना रोल मॉडल चुनें जो दाढ़ी रखता हो: दाढ़ी को शेव करने से आपकी दाढ़ी बढ़कर ज्यादा मोटी हो जाती है, इस धारणा को नजरंदाज करें: 4-6 हफ़्तों के लिए दाढ़ी को बढ़ने दें: खुजली का क्या उपाय करना है, ये सीखें: अपनी दाढ़ी को किसी एंटी-डैंड्रफ शैम्पू से धोएं: इस बात को समझें कि जिस दर से आपकी दाढ़ी की वृद्धि होती है और उसकी जो मोटाई होती है, वो सबसे ज्यादा आनुवंशिकी पर निर्भर करता है:
https://www.wikihow.com/Grow-a-Thicker-Beard https://www.wikihow.com/Grow-a-Thicker-Beard https://www.wikihow.com/Grow-a-Thicker-Beard
Shaping and Maintaining a Thick Beard Maximizing Beard Growth Beard Growing Basics